Борис Младенов-Young
„Да бягаме от тук“
ми рече ти…

chitanka.info

„Да бягаме от тук — ми рече ти

и в говора ти прозвуча тревога. —

Виж, кихат, кашлят… Да вървим за бога!

Ще хванем грип… Опасност ни грози.

Нали си спомняш как през есента

го пипнахме пак тъй от магазина

и колко бавно след това премина —

до края на сезона ни държа?

Изкарахме цял цикъл амоксил,[1]

но мен инфекцията ме повтори,

та се наложи да поема втори.

Едва не се простих с живота мил!

Най-важното «лечение» за грипа

е да се пазим да не ни допипа!!!“

Сидни, Австралия — 2016 г.

[1] Амоксил — антибиотик. Вирусната инфекция често се усложнява с бактериална, особено при стари хора и се налага антибиотично лечение. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.